3. การประกอบธุรกิจของแต่ละสายผลิตภัณฑ์

โครงสร้างรายได้ 

โครงสร้างรายได้ของบริษัทในระยะ 3 ปี สิ้นสุดวันที่ 31 ธันวาคม 2545 และ 2546 มีดังนี้

[TABLE]

หมายเหตุ * รายได้อื่นๆ จากการประกอบกิจการโรงแรมประกอบด้วย รายได้จากค่าโทรศัพท์

ค่าซักรีด ศูนย์ออกกำลังกาย และศูนย์บริการธุรกิจ เป็นต้น

เป้าหมายการดำเนินธุรกิจ

บริษัทมีเป้าหมายในการดำเนินธุรกิจเพื่อพัฒนาโรงแรม เดอะ เวสทิน แกรนด์ สุขุมวิท
ให้เป็นโรงแรมระดับห้าดาวชั้นนำย่านถนนสุขุมวิท โดยบริษัทได้ดำเนินการปรับปรุงห้องพัก
ห้องอาหาร ห้องจัดเลี้ยง และ สิ่งอำนวยความสะดวกต่าง ๆ
ของโรงแรมเพื่อยกระดับคุณภาพของโรงแรม เพื่อรองรับกลุ่มลูกค้าเป้าหมายระดับ B+ ขึ้นไป
โดยโรงแรม เดอะ เวสทิน แกรนด์ สุขุมวิท มีเป้าหมายที่จะรองรับกลุ่มลูกค้าประเภท นักธุรกิจ
การให้บริการด้านการประชุมสัมมนาระดับประเทศ
โดยจัดให้มีบริการในด้านสถานที่และบุคลากรที่มีความรู้เฉพาะทางเพื่อรองรับกลุ่มลูกค้าเป้าหมายของบริษัท

นอกจากนี้ บริษัทมีแผนการที่จะขยายธุรกิจโรงแรมเพื่อครอบคลุมพื้นที่ที่มีศักยภาพ
มีโอกาสในการเติบโต ทั้งในเขตกรุงเทพและต่างจังหวัด ในปัจจุบัน
บริษัทมีโครงการที่จะสร้างโรงแรมระดับสี่ดาวครึ่ง บนถนนสุขุมวิท แห่งที่ 2 ภายใต้ชื่อ
โรงแรมคราวน์พลาซ่าสุขุมวิท โดยเริ่มการก่อสร้างในเดือนตุลาคม 2546
และคาดว่าจะสามารถเปิดให้บริการในต้นปี 2548 นอกจากนี้
บริษัทยังเล็งเห็นโอกาสในการเติบโตทางธุรกิจท่องเที่ยวของ ชะอำและหัวหิน ดังนั้น
บริษัทจึงพัฒนาโครงการโรงแรมและคอนโดมิเนียม-บ้านพักตากอากาศ อำเภอชะอำ จังหวัดเพชรบุรี
โดยเริ่มการก่อสร้างในเดือนตุลาคม 2546 และคาดว่าจะสามารถเปิดให้บริการในไตรมาส 2 ปี
2548

การประกอบธุรกิจ

ลักษณะการให้บริการ

ด้านห้องพัก

บริษัทดำเนินกิจการโรงแรมระดับห้าดาว ภายใต้การบริหารของ เวสทิน เอเชีย โดยใช้ชื่อว่า
โรงแรม เดอะ เวสทิน แกรนด์ สุขุมวิท มีห้องพัก 364 ห้อง ซึ่งอยู่บนชั้นที่ 10 ถึงชั้นที่ 24
โดยแบ่งลักษณะของห้องพักได้ดังนี้

  ---------------------------------------- ------------------------------
  ประเภท                                   จำนวนห้อง

                                           

  1. Deluxe                                276

  2. Westin Executive Club                 61

  3. Westin Deluxe and Executive Suite     26

  4. President Suite King                  1

  รวม                                      364

                                           
  ---------------------------------------- ------------------------------

โดยห้องประเภท Executive และ President Suite อยู่บนชั้น 22 ถึง ชั้น 24 โดยมี
Executive Lounge ไว้ให้บริการ Check-in
และให้บริการอาหารเช้าและอาหารว่างแก่ผู้ที่พักอยู่ในชั้นที่ 22 ถึง ชั้น 24

โรงแรม เดอะ เวสทิน แกรนด์ สุขุมวิท ได้_ทำการปรับปรุงและตกแต่งใหม่
เพื่อยกระดับคุณภาพโรงแรม ให้เป็นระดับห้าดาว โดยมีบริษัท Hirsch Bedner Associates
Pte Ltd. (Design Consultants) เป็นผู้ออกแบบภายใน
โดยบริษัทมีนโยบายที่จะอำนวยความสะดวกสบายสูงสุดแก่ผู้มาใช้บริการในบรรยากาศที่อบอุ่น
สบายแบบเป็นกันเอง นอกจากนี้
ทางโรงแรมได้จัดเตรียมอุปกรณ์อำนวยความสะดวกในห้องพักไว้อย่างพร้อมเพรียง นอกจากนี้
ภายในห้องพักทุกห้องยังมีโต๊ะทำงานพร้อม Internet Access
เพื่อรองรับลูกค้านักธุรกิจโดยเฉพาะ

นอกจากนี้
ทางโรงแรมยังจัดให้มีการตกแต่งและให้บริการเพื่อให้สอดคล้องกับความต้องการของลูกค้าเฉพาะกลุ่ม
ดังนี้

+----------------------+-----------------------------------------------+
| ประเภท               | รายละเอียด                                     |
+----------------------+-----------------------------------------------+
| 1. Non-Smoking       | บนชั้นที่ 12, 14, 18,19, 21 และ 22                |
| Floors               | สำหรับลูกค้าที่ไม่สูบบุหรี่                             |
+----------------------+-----------------------------------------------+
| 2. Handicap Rooms    | บนชั้น 10 สำหรับลูกค้าที่มีความบกพร่องทางร่างกาย        |
+----------------------+-----------------------------------------------+
| 3. Westin Executive  | บนชั้น 24 สำหรับลูกค้านักธุรกิจที่ต้องการความเป็นส่วนตัว    |
| Lounge               | ซึ่งจะให้                                        |
|                      |                                               |
|                      | บริการ Check In และห้องอาหารเช้า อาหารว่าง        |
|                      | แก่ลูกค้าที่เข้าพัก                                  |
|                      |                                               |
|                      | ในชั้น 22 ถึง 24                                 |
+----------------------+-----------------------------------------------+

สำหรับอัตราค่าห้องพักแต่ละประเภทจะแตกต่างกันตามฤดูกาลและประเภทห้องพัก ในระยะ 3 ปี
ที่ผ่านมา บริษัทมีอัตรา_การเข้าพักเฉลี่ยและอัตราค่าห้องพักเฉลี่ย มีดังนี้

  ------------------------ ---------- ---------- ---------- ------------- ------------- ----------
                           2543       2544       2545       ครึ่งปีแรก2546   ครึ่งปีหลัง2546   2546

  อัตราการเข้าพักเฉลี่ย (%)     80.17      79.54      84.44      71.3          80.5          76.20

  อัตราค่าห้องพัก (บาทต่อห้อง)   1,869.53   2,086.23   2,318.42   3,014.90      3,276.60      3,163.50

  จำนวนห้องพักที่ให้บริการเฉลี่ย   389        388        357        250           287           274
  ------------------------ ---------- ---------- ---------- ------------- ------------- ----------

หมายเหตุ อัตราการเข้าพักข้างต้น คำนวณจากอัตราค่าห้องที่ขายได้จริง
จากจำนวนห้องพักทั้งหมดที่เปิดขายในขณะนั้น

ทั้งนี้ การลดลงของอัตราการเข้าพักเฉลี่ยในไตรมาส 1 ปี 2546 และไตรมาส 2 ปี 2546
มีผลกระทบหลักมาจากการก่อการร้ายและความไม่แน่นอนของสงครามระหว่างสหรัฐและอิรัก
และการแพร่ระบาดของโรคซาร์ส (SARS)
ในภูมิภาคเอเชียโดยเฉพาะในเดือนเมษายนและเดือนพฤษภาคม 2546 ซึ่งบริษัทฯ
ได้รับผลกระทบอย่างหนักจากการแพร่ระบาดของโรคซาร์ส (SARS)
อย่างไรก็ตามผลกระทบที่กล่าวข้างต้นได้ลดน้อยลงในเดือนมิถุนายน 2546 เป็นต้นมา
ดังจะเห็นได้จากอัตราการเข้าพักเฉลี่ยของโรงแรมที่เพิ่มสูงขึ้นในช่วงครึ่งปีหลังของ ปี 2546
ซึ่งเท่ากับ ร้อยละ 80.50

นอกจากนี้ยังพบว่า อัตราค่าห้องพักเฉลี่ยต่อห้องเพิ่มสูงขึ้น
ภายหลังการที่บริษัทตกแต่งปรับปรุงโรงแรมใหม่ ในปัจจุบันบริษัทได้ดำเนินการปรับปรุงห้องพักทั้งสิ้น
229 ห้องจำนวน 9 ชั้นแล้วเสร็จในเดือนตุลาคม 2546 โดยปัจจุบันบริษัทฯ
ได้เริ่มปรับปรุงห้องพักที่เหลืออีก 5 ชั้น จำนวน 135 ห้อง มีกำหนดแล้วเสร็จกลางเดือนกรกฎาคม
2547

ด้านอาหารและเครื่องดื่ม

ปัจจุบัน บริษัทมุ่งเน้นการให้บริการด้านอาหารและเครื่องดื่ม รวมทั้งการจัดเลี้ยง
โดยเน้นที่คุณภาพของบริการที่ประทับใจ
และคุณภาพของอาหารที่จัดเตรียมโดยพ่อครัวที่มีประสบการณ์ทั้งในและต่างประเทศ
ภายในโรงแรมมีบริการห้องอาหารเพื่อบริการลูกค้าที่มาพักและลูกค้าทั่วไป ดังนี้

+-------------------------+-----+---------------+------+-------------+
| ห้องอาหาร                | ชั้น  | ประเภทอาหาร   | ค    | เวลาบริการ   |
|                         |     |               | วามจุ |             |
|                         |     |               |      |             |
|                         |     |               | (    |             |
|                         |     |               | ที่นั่ง) |             |
+-------------------------+-----+---------------+------+-------------+
| เดอะ เมด                | 7   | เมดิเตอร์เรเนียน | 105  | 06.00 -     |
|                         |     | และอาหารไทย   |      | 23.30       |
| The Med                 |     |               |      |             |
+-------------------------+-----+---------------+------+-------------+
| ห้องอาหารญี่ปุ่น คิสโซะ       | 8   | ญี่ปุ่น           | 140  | 11          |
|                         |     |               |      | .30 - 14.30 |
|  Ki                     |     |               |      |             |
| sso Japanese Restaurant |     |               |      | 18          |
|                         |     |               |      | .00 - 22.30 |
+-------------------------+-----+---------------+------+-------------+
| เปียโน เลาจน์             | 7   | อาหาร และ     | 58   | 11.00 -     |
|                         |     | เครื่องดื่ม       |      | 02.00       |
| Zest Piano Bar          |     |               |      |             |
+-------------------------+-----+---------------+------+-------------+
| ฮอไรซันส์                 | 25  | อาหาร และ     | 150  | 18.00 -     |
|                         |     | เครื่องดื่ม       |      | 02.00       |
| Horizons Sky Lounge &   |     |               |      |             |
| Karaoke                 |     |               |      |             |
+-------------------------+-----+---------------+------+-------------+
| พูลเดคส์                  | 8   | อาหาร และ     | 27   | 06.00 -     |
|                         |     | เครื่องดื่ม       |      | 20.00       |
| Pool Deck               |     |               |      |             |
+-------------------------+-----+---------------+------+-------------+
| อินรูม ไดนิ่ง               | ให  |               |      |             |
|                         | ้บริก |               |      |             |
| In Room Dining          | ารอ |               |      |             |
|                         | าหา |               |      |             |
|                         | รใน |               |      |             |
|                         | ห้อง |               |      |             |
|                         | พักต |               |      |             |
|                         | ลอด |               |      |             |
|                         | 24  |               |      |             |
|                         | ชั่ว  |               |      |             |
|                         | โมง |               |      |             |
+-------------------------+-----+---------------+------+-------------+

นอกจากนี้ ในด้านการจัดเลี้ยง กลุ่มลูกค้าเป้าหมายของบริษัท ได้แก่ งานแต่งงาน
งานประชุมสัมมนา งานเปิดตัวสินค้า งานสังสรรค์ของราชการและบริษัทเอกชน
โดยมีห้องประชุมสัมมนาและจัดเลี้ยงหลายลักษณะเพื่อตอบสนองความต้องการของลูกค้าแต่ละประเภท
ดังนี้

+----------------------------+-----------+-------+---------------------+
| ห้องสัมมนา/จัดเลี้ยง            | พื้นที่       | ชั้น    | ความจุ (คน)          |
|                            |           |       |                     |
|                            | (ต        |       |                     |
|                            | ารางเมตร) |       |                     |
+----------------------------+-----------+-------+---------------------+
|   ห้อง เดอะ เวสทิน           | 640.00    | 7     |   คอกเท็ล 1,000 คน   |
|   แกรนด์บอลลูม *             |           |       |                     |
|                            |           |       |   บุฟเฟ่ต์ 500 คน      |
+----------------------------+-----------+-------+---------------------+
|   ห้องสเตรทรูม 1 และ 2       | 76.50     | 8     |   คอกเท็ล 60 คน      |
|                            |           |       |                     |
|   State Room 1 & 2         |           |       |   คลาสรูม 35 คน      |
+----------------------------+-----------+-------+---------------------+
|   ห้องสเตรทรูม 1 และ 2 รวมกัน | 153.00    | 8     |   คอกเท็ล 150 คน     |
|                            |           |       |                     |
|   State Room 1+2           |           |       |   คลาสรูม 90 คน      |
+----------------------------+-----------+-------+---------------------+
|   ห้องสเตรทรูม 3             | 148.50    | 8     |   คอกเท็ล 150 คน     |
|                            |           |       |                     |
|   State Room 3             |           |       |   คลาสรูม 90 คน      |
+----------------------------+-----------+-------+---------------------+
|   ห้อง บอร์ดรูม               | 36.00     | 8     |   คอกเท็ล 40 คน      |
|                            |           |       |                     |
|   Board Room               |           |       |   คลาสรูม 25 คน      |
+----------------------------+-----------+-------+---------------------+

หมายเหตุ : * ห้อง เดอะ เวสทิน แกรนด์บอลลูม สามารถแบ่งเป็น 2 ห้อง

การให้บริการด้านอื่น ๆ

โรงแรมยังมีบริการด้านอื่นๆ เพื่อความสะดวกสบายของลูกค้าของโรงแรม ดังนี้
ศูนย์บริการทางธุรกิจ (Business Center) บริการแลกเปลี่ยนเงินตราต่างประเทศตลอด 24
ชั่วโมง บริการซักรีด สำนักงานตัวแทนการเดินทางและท่องเที่ยว บริการรถเช่าลีมูซีน
และบริการด้านการติดต่อสื่อสารทุกชนิด อาทิ ส่งจดหมาย ส่งโทรสาร โทรเลข เป็นต้น นอกจากนี้
โรงแรมยังมีบริการด้านศูนย์ออกกำลังกาย
และคาดว่าจะเปิดให้บริการประเภทสปาได้ในเดือนกรกฎาคม 2547

นอกจากนี้ โรงแรมยังมีบริการพิเศษเฉพาะจาก เวสทิน ให้แก่ลูกค้าของโรงแรม ได้แก่ Westin
Service Express ซึ่งเป็นหน่วยงานที่จะให้บริการเพื่อตอบสนองความต้องการของลูกค้าในทุกๆ
เรื่อง
โดยลูกค้าสามารถติดต่อเจ้าหน้าที่ของโรงแรมเพียงคราวเดียวเพื่อใช้บริการของโรงแรมหลายด้าน
โดยไม่ต้องเสียเวลาติดต่อเจ้าหน้าที่โรงแรมในแต่ละแผนก และ Westin One Call
เป็นการให้บริการในการจัดการเบ็ดเสร็จ เช่น ลูกค้ามีความประสงค์ที่จะจัดงานสังสรรค์
ไม่ว่าจะเป็นลักษณะงานประเภทใดๆ เพียงแค่ติดต่อมาที่ Westin One Call ทาง One Call
ก็จะนำเสนอรูปแบบของงาน ติดต่อบุคลากรที่เกี่ยวข้อง
ดูแลและควบคุมการดำเนินงานเพื่อให้ได้ตามความต้องการของลูกค้า นอกจากนี้ ยังมี Westin
Kids Club เป็นบริการพิเศษสำหรับลูกค้าของเวสทินที่มาใช้บริการห้องพักแบบครอบครัว
ซึ่งเน้นความสำคัญของเด็ก โดยจัดอุปกรณ์เครื่องใช้ที่จำเป็นสำหรับเด็กไว้บริการเป็นพิเศษ
ตลอดจนของเล่น เตียงสำหรับเด็กเล็ก
ซึ่งเป็นเครื่องมือพิเศษที่จัดไว้ตามมาตรฐานเวสทินไว้บริการเด็กที่มีอายุระหว่าง 3-12 ปี

การให้เช่าพื้นที่

บริษัทให้เช่าพื้นที่ห้างสรรพสินค้าโรบินสัน ตั้งแต่บริเวณชั้นใต้ดิน (B1) และชั้น 1 ถึง ชั้น 4
พร้อมพื้นที่ที่จอดรถยนต์ในชั้น 1 ถึง ชั้น 4 ให้แก่บริษัท โรบินสันสุขุมวิท จำกัด
เพื่อใช้ในกิจการห้างสรรพสินค้าโรบินสัน โดยมีระยะเวลาเช่า 30 ปี
ซึ่งปัจจุบันมีอายุสัญญาเช่าเหลืออยู่อีก 16

ภาคธุรกิจโรงแรมและการท่องเที่ยวของไทย

อนาคตของภาคธุรกิจโรงแรมและการท่องเที่ยวจะมีการขยายตัวอย่างมากยิ่งกว่าธุรกิจอื่น ๆ
โดยทั่วไป แม้ในปี 2546 ที่ผ่านมาประเทศไทยจะได้รับผลกระทบจากโรคซาร์ส และสงครามอิรัก
อันทำให้จำนวนนักท่องเที่ยวลดลงจากเป้าหมาย
แต่ในปีนี้การท่องเที่ยวแห่งประเทศไทยได้ประเมินสถานะการณ์เข้าสู่สภาวะปกติโดยประมาณจำนวนนักท่องเที่ยวเดินทางเข้าประเทศ
12 ล้านคน และประมาณการขยายตัวในปีต่อๆไป

รัฐบาลโดย พ.ต.ท.ทักษิณ ชินวัตร นายกรัฐมนตรี และดร.สมคิด จาตุศรีพิทักษ์ รองนายกรัฐมนตรี
เรียกผู้ว่าการ การท่องเที่ยวแห่งประเทศไทย (ททท.) ประชุมเมื่อวันที่ 5 ม.ค. 2547
เพื่อหาแนวทางสนับสนุนธุรกิจโรงแรมทั้งปรับปรุงโรงแรมเก่าและก่อสร้างโรงแรมใหม่
เนื่องจากขณะนี้ภาครัฐให้ความสำคัญกับอุตสาหกรรมท่องเที่ยวเป็นอย่างมาก
และได้ตั้งเป้าหมายที่จะมีนักท่องเที่ยวต่างประเทศเข้าประเทศไทยถึง 30 ล้านคนภายใน 7 ปี

ทั้งนี้ปัจจุบันประเทศไทยมีเงินล้นระบบจากภาวะเศรษฐกิจที่ขยายตัวดีขึ้น
รัฐบาลจึงต้องการระบายเงินดังกล่าวไปลงทุนในอุตสาหกรรมที่มีอนาคต
ซึ่งธุรกิจโรงแรมถือเป็นธุรกิจที่มีอนาคตเช่นกัน

คาดว่าในระยะ 3 ปีนับจากนี้หลังจากภาครัฐเข้าไปสนับสนุนการลงทุนในธุรกิจโรงแรมแล้ว
จะทำให้เกิดห้องพักเพิ่มขึ้นเป็นเท่าตัวจากปัจจุบัน ที่มีประมาณ 3 แสนห้อง เป็น 6 แสนห้อง
โดยคาดว่าจะใช้เม็ดเงินสนับสนุนในรูปของเงินกู้ดอกเบี้ยต่ำราว 1 หมื่นล้านบาท

การท่องเที่ยวแห่งประเทศไทย (ททท.) มั่นใจว่า
จากอุตสาหกรรมท่องเที่ยวของไทยที่ฟื้นตัวจะทำให้ในปีนี้มีนักท่องเที่ยวต่างชาติจำนวน 12 ล้านคน
เข้ามาท่องเที่ยว และเชื่อว่านับจากนี้ตัวเลขนักท่องเที่ยวจะเพิ่มขึ้นอย่างต่อเนื่อง
จากความพร้อมในทุกด้านของประเทศไทย ไม่ว่าจะเป็นการเปิดใช้สนามบินสุวรรณภูมิในปี 2548
นโยบายเปิดเสรีการบิน สายการบินแบบต้นทุนต่ำ (โลว์คอสท์แอร์ไลน์)
จะเป็นปัจจัยสำคัญที่ทำให้จำนวนนักท่องเที่ยวของประเทศไทยไปถึงเป้าหมายระยะยาว คือ 30
ล้านคน ได้อย่างแน่นอน และในอนาคตหากสถานการณ์เป็นไปตามคาดหมาย
จะส่งผลให้โรงแรมที่พักที่มีอยู่ทั่วประเทศไทยกว่า 3 แสนห้องในขณะนี้
ไม่เพียงพอที่จะให้บริการกับนักท่องเที่ยวทั้งคนไทยและต่างประเทศอย่างแน่นอน
เวลานี้ภาครัฐและเอกชนจึงต้องเตรียมความพร้อมรับมือการขยายตัวของอุตสาหกรรมท่องเที่ยวตั้งแต่ปีนี้
เพราะการก่อสร้างโรงแรมแต่ละแห่งใช้เวลาอย่างน้อยไม่ต่ำกว่า 3 ปี
นอกจากนี้รัฐบาลมีแผนจะเข้าไปช่วยเหลือผู้ประกอบการโรงแรมเก่าให้มีการปรับปรุงและเปลี่ยนแปลงโรงแรมให้มีความทันสมัย
เพื่อดึงดูด นักท่องเที่ยวอีกทางหนึ่งด้วย

สำหรับรูปแบบโปรแกรมการช่วยเหลือผู้ประกอบการโรงแรมนั้น ดร.สมคิด จาตุศรีพิทักษ์
รองนายกรัฐมนตรีจะร่วมกับสำนักงานคณะกรรมการส่งเสริมการลงทุน (บีโอไอ)
ในการคิดหาแนวทางต่อไป โดยแบ่งออกเป็น 2 โปรแกรม คือ
โปรแกรมสำหรับผู้ลงทุนก่อสร้างโรงแรมใหม่ในพื้นที่ทั่วประเทศ คาดว่า
รูปแบบการช่วยเหลือจะเป็นการยกเว้นภาษีรายได้ตามระยะเวลาที่กำหนด
การสนับสนุนเงินกู้อัตราดอกเบี้ยต่ำจากธนาคารของรัฐ การเข้าไปลงทุนพัฒนาสาธารณูปโภคในพื้นที่
ซึ่งขึ้นอยู่กับแต่ละพื้นที่ว่ามีความพร้อมด้านสาธารณูปโภคเพียงใด
หากเป็นพื้นที่ที่ขาดระบบสาธารณูปโภคก็อาจได้รับสิทธิประโยชน์เป็นระยะเวลานาน เป็นต้น

โปรแกรมที่ 2 คือ โปรแกรมช่วยเหลือผู้ประกอบการ หรือเจ้าของโรงแรมเก่าที่ต้องการปรับปรุง
โรงแรมในช่วงนี้ ด้วยการสนับสนุนเงินกู้ดอกเบี้ยต่ำจากธนาคารของรัฐ
ปัจจุบันมีโรงแรมใจกลางเมืองหลายแห่งที่อยู่ในทำเลที่ดี
แต่อยู่ในสภาพชำรุดทรุดโทรมจนกลายเป็นขยะของเมืองท่องเที่ยวหลายแห่ง
เนื่องจากเจ้าของไม่มีเงินทุนปรับปรุง

การที่ภาครัฐให้ความสำคัญกับอุตสาหกรรมท่องเที่ยวอย่างต่อเนื่องในอนาคต
ธุรกิจโรงแรมจึงเป็นธุรกิจที่มีอนาคตที่จะเข้าไปช่วยเหลือ
และถือว่ามีความเสี่ยงต่อการลงทุนน้อยที่สุด

สภาวะอุตสาหกรรมตลาดในเขตชะอำและ หัวหิน

ภาวะตลาดโรงแรมในเขตชะอำและหัวหินมีอัตราเข้าพักค่อนข้างสูง โดยในปี 2545
มีอัตราเข้าพักเฉลี่ยของโรงแรมอยู่ที่ร้อยละ 65 อย่างไรก็ตาม
เนื่องจากการเดินทางที่ไม่ไกลจากกรุงเทพมากนัก
ทำให้ชาวไทยและชาวต่างประเทศก็นิยมที่จะไปพักผ่อนที่ชายทะเลชะอำและหัวหินมากขึ้นเรื่อยๆ
ซึ่งคาดว่าอัตราการเข้าพักเฉลี่ยของโรงแรมระดับสี่ดาวถึงห้าดาวจะสูงถึงร้อยละ 80
และในช่วงสุดสัปดาห์จะมีอัตราเข้าพักถึงร้อยละ 90 โดยมีอัตราค่าห้องพักอยู่ระหว่าง 2,000
บาทถึง 5,000 บาทต่อคืน โรงแรมระดับห้าดาวในเขตชะอำและหัวหิน เช่น โรงแรมโซฟิเทล
เซ็นทรัล โรงแรมดุสิต รีสอร์ท แอนด์สปา โรงแรม อนันตรา รีสอร์ท แอนด์ สปา เป็นต้น
โดยจำนวนห้องพักของโรงแรมระดับห้าดาวปัจจุบันมีประมาณ 2,206 ห้อง ซึ่งคิดเป็นสัดส่วนร้อยละ
35 ของห้องพักทั้งหมดที่มีอยู่ อย่างไรก็ตาม
คาดว่าจะมีการสร้างโรงแรมระดับสี่ดาวและห้าดาวในเขตชะอำและหัวหินเพิ่มขึ้นอีกไม่มากนัก
เพื่อสนองความต้องการของชาวไทยและ
ชาวต่างประเทศ นอกจากนี้
ทางรัฐบาลได้อนุมัติโครงการเส้นทางลัดสู่ภาคใต้โดยผ่านทางสมุทรสาครและชะอำ
จึงจะทำให้การเดินทางสะดวกสบายมากขึ้น

การจัดหาผลิตภัณฑ์

เนื่องจากบริษัทประกอบธุรกิจโรงแรมและให้บริการ ดังนั้น
บุคลากรจึงถือเป็นทรัพยากรหลักในการประกอบธุรกิจของบริษัท
บริษัทมีนโยบายในการสรรหาบุคลากรภายในประเทศเป็นหลัก โดยบริษัทจะจัดให้มีการให้ความรู้
อบรมการให้บริการต่างๆ เพื่อเป็นการพัฒนาบุคลากรที่มีอยู่ให้มีคุณภาพเท่าเทียมกับมาตราฐานสากล
อย่างไรก็ตาม
บริษัทยังมีความจำเป็นต้องสรรหาบุคลากรชาวต่างชาติมาทำงานเพื่อประโยชน์สูงสุดของบริษัท อาทิ
พนักงานต้อนรับลูกค้าญี่ปุ่น เป็นต้น

ทั้งนี้ ในกรณีที่มีตำแหน่งว่างขึ้นในส่วนของโรงแรม
บริษัทมีนโยบายที่จะให้โอกาสแก่บุคลากรภายในองค์กรก่อนการสรรหาจากภายนอก
นอกจากนี้
บริษัทยังมีช่องทางในการสรรหาบุคลากรที่มีคุณภาพมาร่วมงานโดยเฉพาะพนักงานระดับหัวหน้างานที่มีประสบการณ์กับบริษัทผ่านทางเครือข่ายข้อมูลข่าวสารของกลุ่มสตาร์วูดที่มีศูนย์กลาง
(Area Human Resource) ที่โรงแรม รอยัล ออคิด เชอร์ราตัน
ในการจัดหาบุคลากรให้ตรงกับที่ยังขาดอยู่
และกลุ่มสตาร์วูดพยายามป้องกันการชักจูงพนักงานที่มีประสบการณ์ไปทำงานในโรงแรมนอกกลุ่มสตาร์วูด
โดยฝ่ายทรัพยากรบุคคลสามารถควบคุมและรักษาอัตราหมุนเวียนการทำงานและลาออกของพนักงานอัตราร้อยละ
3 พร้อมทั้งมีการจัดการฝึกอบรมการสร้างคณะกรรมการทำงานที่มีประสิทธิภาพ (Team Building)
การสรรหาพนักงานเข้าร่วมโครงการ“มหาวิทยาลัยการเป็นผู้นำ” (Leadership University)
ของสตาร์วูด ส่งเสริมการฝึกอบรมการทำงานในโรงแรมของกลุ่มสตาร์วูด (Cross Training)

ผลกระทบต่อสิ่งแวดล้อม

บริษัทให้ความสำคัญในด้านผลกระทบต่อสิ่งแวดล้อมอย่างเต็มที่
โดยบริษัทจัดให้มีระบบบำบัดน้ำเสียก่อนปล่อยน้ำลงสู่แม่น้ำ
รวมถึงจัดให้มีการตรวจวัดคุณภาพน้ำอย่างเข้มงวด นอกจากนี้
บริษัทยังให้ความสำคัญแก่คุณภาพของน้ำที่ใช้ในโรงแรม ไม่ว่าจะเป็น น้ำดื่ม น้ำแข็ง
รวมถึงน้ำในสระว่ายน้ำของโรงแรม
โดยจะจัดให้มีการตรวจวิเคราะห์คุณภาพของน้ำอย่างสม่ำเสมอโดยผู้ชำนาญการ
ภายนอก นอกจากนี้ บริษัทยังจัดให้มีระบบควบคุม______ความร้อนของหม้อน้ำ
อีกทั้งบริษัทยังจัดให้มีมาตราการจัดการขยะมูลฝอย
โดยการแยกประเภทของขยะมูลฝอยเพื่อความสะดวกในการกำจัดและทำลาย